सड़क में गड्ढे, आठ माह पहले खर्च हुए थे साढ़े सात करोड़
मिशन रोड टू कालूपुर चुंगी तक सड़क में गड्ढे ही गड्ढे हैं। इस सड़क का निर्माण पीडब्ल्यूडी द्वारा करीब आठ महीने पूर्व साढ़े सात करोड़ रुपए की लागत से किया गया था। अभी बरम का कार्य शेष ही है, लेकिन यह सड़क इसी अवधि में कई जगह से टूट गई है।
इससे पहले भी सीवर के पानी के कारण यह कई जगह से धंस चुकी है। जगह-जगह से धंस रही सड़क को देखकर ऐसा लगता है कि सीवर के पानी का अभी तक सही सेटलमेंट नहीं हो पाया है। जिस कारण जनता अस्पताल के सामने और मंडी के पास अग्रवाल धर्मशाला के सामने सड़क धंस गई है। पीडब्ल्यूडी के अधिकारियों की दलील थी कि उक्त सड़क का अगर चौड़ीकरण नहीं किया गया तो आरओबी के निर्माण के बाद भी वाहन चालकों को आवागमन का सही लाभ नहीं मिलेगा। लेकिन वास्तविकता यह है कि इस सड़क पर करोड़ों खर्च होने बाद भी वाहन चालकों को बेहतरी का अहसास नहीं हो रहा है। जगह-जगह बने गड्ढों में वाहन हिचकोले खाने को मजबूर हैं।
स्थानीय दुकानदारों का आरोप है कि जब से सड़क बनी है तभी से यह जगह-जगह से टूट रही है। जिस कारण बहुत परेशानी का सामना करना पड़ रहा है। आए दिन सड़क कहीं कहीं से धंस जाती है। पिछले दिनों तक स्थिति तो बहुत ही खराब थी। बरसात के दिनों में किनारों में पानी भरा रहता है।
^सड़क निर्माण में सही तरीके से तो रोलिंग की गई और ही इस्टीमेट में तय मैटीरियल का प्रयोग किया गया। अधिकारियों ने ठेकेदार से मिलीभगत कर बड़े पैमाने पर सरकारी राजस्व को चूना लगाया है। जिसके कारण सड़क अभी से जर्जर होने लगी है।’’रवि कुमार,दुकानदार।
^विभागीय कर्मचारियों के मुताबिक अभी सड़क का बरम बनाया जाना शेष है। लेकिन सड़क अभी से धसना टूटना शुरू हो गई है। इस कारण सड़क के निर्माण की गुणवत्ता को लेकर सवाल उठ रहे हैं।’’संदीप सैनी,दुकानदार।
^सड़क निर्माण में प्रयुक्त मेटीरियल में निम्न स्तर की सामाग्री का प्रयोग किया गया है। जिस कारण यह चंद दिनों में ही टूटने लगी है। इस कारण परेशानी हो रही है। ठेकेदार द्वारा सांठ-गांठ कर सड़क में प्रयोग किया गया मैटीरियल की गुणवत्ता से खिलवाड़ किया गया है। जिसके कारण लोगों को भारी परेशानी का सामना करना पड़ रहा है। सरकार को करोड़ों का चूना लगा दिया गया।’’सुरेंद्र कुमार,दुकानदार, मिशन रोड।
^सड़क निर्माण पर करोड़ों खर्च किया। मिशन चौक से लेकर कालूपुर चुंगी तक सड़क की कुल लंबाई 1800 मीटर है। जिस पर साढ़े सात करोड़ रुपए खर्च करने की बात की जा रही है। आखिरकार यह साढ़े सात करोड़ रुपए खर्च कहां पर किया गया। अधिकारी तकनीकी हवाला देकर अपनी जेब भर रहे हैं। इस सड़क पर आधा रुपया भी खर्च नहीं हुआ है। साढ़े सात करोड़ रुपए बहुत होते हैं। मामले की जांच होनी चाहिए। ताकि सच्चाई सामने सके।’’मनीष अरोड़ा,दुकानदार।
^सड़क के नीचे से गुजर रही सीवर लाइन के कारण सड़कें धंस सकती है। पहले भी मिशन रोड टू कालूपुर चुंगी सड़क पर सीवर लाइन के कारण समस्या हो रही है। पूरे मामले की जांच कराकर इसे दुरुस्त किया जाएगा।\\\'\\\' केएससुहाग, एक्सईएन पीडब्ल्यूडी।
सोनीपत . सड़कपर बना गड्ढे जिससे राहगीरों को हो रही परेशानी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva